У Вікіпедыі ёсць артыкулы пра іншых асоб з прозвішчам Касянчук.
**Пётр Якаўлевіч Касянчук** (12 красавіка 1902, вёска Буда Валачкоўская, цяпер Палескага раёна Кіеўскай вобласці, Украіна — 20 студзеня 1945, вёска Равы, цяпер гміна Сыпнево, Астраленкскага павята, Мазавецкага ваяводства, Польшча) — удзельнік Савецка-фінскай і Вялікай Айчыннай вайны, поўны кавалер ордэна Славы, сяржант, камандзір аддзялення сапёрнага ўзвода 718-га стралковага палка 139-й стралковай Рославльской Чырванасцяжнай ордэна Суворава дывізіі 49-й арміі 2-га Беларускага фронту.

Біяграфія
---------

Нарадзіўся 29 сакавіка (12 красавіка) 1902 года ў вёсцы Буда Валачкоўская, цяпер Палескага раёна Кіеўскай вобласці, Украіна (згодна з дакументамі беззваротных страт нарадзіўся ў вёсцы Паўлаўка Чавускага раёна Магілёўскай вобласці Беларусі) у сялянскай сям’і. Беларус. Адукацыя няпоўная сярэдняя.

У 1923—1930 служыў у Чырвонай Арміі ў горадзе Чавусы. Пасля дэмабілізацыі працаваў у Чавускім райвыканкаме заўгасам, потым у саўгасе «Ялава» Чавускага раёна Магілёўскай вобласці Беларусі.

У Чырвонай арміі ў 1939—1940 гадах. Удзельнік савецка-фінскай вайны.

З пачаткам Вялікай Айчыннай вайны эвакуіраваны на Урал.

У Чырвоную Армію прызваны ў снежні 1941 года Перваўральскім гарваенкаматам горада Перваўральска Свярдлоўскай вобласці.

У баях Вялікай Айчыннай вайны з кастрычніка 1942 года. Ваяваў на Заходнім і 2-м Беларускім франтах. Радавы сапёрнага ўзвода 718-га стралковага палка 139-й стралковай дывізіі.

20 сакавіка 1943 года за баявыя заслугі быў узнагароджаны ордэнам Чырвонай Зоркі

25 жніўня 1943 года за баявыя заслугі быў узнагароджаны ордэнам Айчыннай вайны 2-й ступені

20 лютага 1944 года чырвонаармеец Касянчук у складзе групы разведчыкаў пад агнём непрыяцеля зрабіў праход у мінных палях і драцяной загародзе у раёне горада Магілёва.

Загадам па 139-й стралковай дывізіі ад 7 сакавіка 1944 года за мужнасць і адвагу праяўленыя ў баях чырвонаармеец Касянчук узнагароджаны ордэнам Славы 3-й ступені.

24 чэрвеня 1944 года камандзір аддзялення сапёрнага ўзвода 139-га стралковага палка малодшы сяржант Пётр Касянчук з воінамі-сапёрамі даручанага яму падраздзялення зрабіў для савецкіх разведчыкаў тры праходы ў мінных палях і драцяных загародах ворага каля горада Магілёва.

Загадам па 50-й арміі ад 30 жніўня 1944 года за мужнасць і адвагу праяўленыя ў баях малодшы сяржант Касянчук узнагароджаны ордэнам Славы 2-й ступені.

У 1944 годзе становіцца кандыдатам у члены ВКП(б).

21 студзеня 1945 года, камандзір сапёрнага аддзялення 718-га стралковага палка (139-я стралковая дывізія, 49-я армія, 2-і Беларускі фронт) сяржант Касянчук пад варожым артылерыйскім агнём абсталяваў з байцамі свайго падраздзялення пераправу для 718-га стралковага палка ў раёне горада Ортельсбург (цяпер — польскі горад Шчытна). У ходзе бою сяржант Касянчук П. Я. быў цяжка паранены.

Памёр ад ран 21 студзеня 1945 года ў 220-м Асобным медыка-санітарным батальёне 139-й стралковай дывізіі.

Пахаваны каля населенага пункта Равы (польск.: Rawy), цяпер гміна Сыпнева (польск.: gmina Sypniewo))), Астраленкскага староства, Мазавецкага ваяводства, Польшча.

Указам Прэзідыума Вярхоўнага Савета СССР ад 10 красавіка 1945 года за ўзорнае выкананне заданняў камандавання ў баях з нямецка-фашысцкімі захопнікамі сяржант Касянчук Пётр Якаўлевіч узнагароджаны ордэнам Славы 1-й ступені, стаўшы поўным кавалерам ордэна Славы.

Узнагароды
----------

* ордэн Айчыннай вайны 2-й ступені (25.08.1943)
* ордэн Чырвонай Зоркі (20.03.1943)
* ордэн Славы 1-й ступені (10.04.1945) *прадстаўляўся да ордэна Чырвонай Зоркі*
* ордэн Славы 2-й ступені (30.08.1944)
* ордэн Славы 3-й ступені (07.04.1944)

Зноскі
------

1. 1 2 3 4  Пётр Якаўлевіч Касянчук на сайце «Героі краіны»
2. ↑  Сайт Министерства обороны РФ.
3. ↑  Сайт Подвиг народа — Наградной лист1 на Косенчука П.
4. ↑  Сайт Подвиг народа — Наградной лист2 на Косенчука П.
5. ↑  Сайт Подвиг народа — Наградной лист3 на Косенчука П.
6. ↑  Сайт Подвиг народа — Наградной лист4 на Косенчука П.
7. ↑  Сайт Подвиг народа — Наградной лист5 на Косенчука П.
8. ↑  ОБД МЕМОРИАЛ1
9. ↑  ОБД МЕМОРИАЛ2
10. ↑  Район захоронения Косенчука П.

Літаратура
----------

* Кавалеры ордена Славы трёх степеней: Краткий биографический словарь / Пред. ред. коллегии Д. С. Сухоруков. — М.: Воениздат, 2000. — 703 с. — 10 000 экз. — ISBN 5-203-01883-9.
* Долготович Б. Д. Кавалеры ордена Славы. Минск, 2006.
* Навечно в сердце народном. 3-е изд. Минск, 1984.

Спасылкі
--------

Косенчук, Пётр Яковлевич на сайце «Героі краіны»

* Бібліятэка — Люди и книги. Косенчук Пётр Яковлевич

|  |  |
| --- | --- |
| ⚙️   Тэматычныя сайты | Героі краіны |